b'\n_START_ARTICLE_\nKapela, Marki\xc5\xa1avci\n_START_PARAGRAPH_\nKapela se nahaja v vasi Marki\xc5\xa1avci, ki spada pod Mestno ob\xc4\x8dino Murska Sobota in \xc5\xbeupnijo Puconci._NEWLINE_Stoji sredi vasi v kri\xc5\xbei\xc5\xa1\xc4\x8du cest Puconci - Murska Sobota in Nem\xc4\x8davci - Polana\n_START_SECTION_\nZgodovina\n_START_PARAGRAPH_\nDo dana\xc5\xa1nje kapele je pri\xc5\xa1lo nekako v treh obdobjih: najprej je bil postavljen zvonik z enim zvonom in prizidkom, ki je bil namenjen takratni va\xc5\xa1ki stra\xc5\xbei z dvema le\xc5\xbei\xc5\xa1\xc4\x8dema. Za tem je ta objekt slu\xc5\xbeil do leta 1993 kot prostor za hrambo gasilske brizgalne in ostale opreme._NEWLINE_Objekt je bil leta 1993 poru\xc5\xa1en in zgrajena je bila dana\xc5\xa1nja kapela z dvema zvonovoma, ki sta bila darilo dru\xc5\xbeine Gumilar in dru\xc5\xbeine Erjavec. 8. avgusta istega leta je bila kapela blagoslovljena.\n_START_SECTION_\nArhitektura\n_START_PARAGRAPH_\nOltarna slika je delo akademskega slikarja Nikolaja Beera. Predstavlja podobo poveli\xc4\x8danega vstalega Kristusa._NEWLINE_Kapelo so postavili verniki evangeli\xc4\x8danske in rimokatoli\xc5\xa1ke veroizpovedi. Vsako leto je prvo nedeljo v avgustu ob njej bogoslu\xc5\xbeje obeh veroizpovedi.'